ઊઠી, બારી બહાર જોયું તો ત્રણ તારા સ્નાન કરતા દેખાયા. શીલાજી અને અપર્ણાને જોવા જગાડ્યાં. અપર્ણાએ હિમાદ્રીશને જગાડ્યો. અમે ત્રણેય રજાઈ ઓઢીને તારા જોવા બેઠાં. કુલ 10 તારા દેખાયા. એક જ્યોત હતી. એટલું અદ્દભુત ! એમ સાંભળ્યું છે કે માનસરોવરમાંથી દેવતાઓ બ્રહ્માંડનું સંચાલન કરે છે. નિરવ શાંતિ અને આહલાદક અનુભવ. એક જ્યોત પાણીમાં ઊતરી વિલીન થઈ ગઈ. આનંદથી અવાચક થઈ ગઈ. આટલા તારાઓ જોવા મળશે તેવી કલ્પના પણ ન હતી. થોડી વાર પછી સૂઈ ગયાં. વળી, શીલાજીએ ઉઠાડ્યાં. કિન્નરી, ચંદ્ર જો, ચંદ્ર અર્ઘચંદ્રાકાર શિવજીની જટામાં હોય તેવો, તેનું પ્રતિબિંબ માનસરોવરમાં એટલું સરસ લાગતું હતું. આનંદથી અભિભૂત થઈ ગયાં. બહાર બેસતાં રજાઈ ઓઢીને જ બેસવું પડતું હતું. સખત ઠંડી લાગે પણ આવું સુંદર જોવા અને અનુભવવા ક્યાં મળવાનું છે ! ફરી પાછાં સૂઈ ગયાં.